section_heading: Koncertni albumi, Chunky Shrapnel, odlazak Erica Moorea i K.G. (2020.)
paragraph_text: U siječnju 2020. skupina je objavila tri koncertna albuma na Bandcampu i izjavila je da će sav novac zarađen njihovom prodajom donirati udrugama koje su za vrijeme požarā u Australiji pomagale divljim životinjama. Dana 10. siječnja objavljena su dva albuma: Live in Adelaide '19, koji je snimljen 12. srpnja 2019. u Thebarton Theatreu, i Live in Paris '19, koji je snimljen 14. listopada 2019. u L'Olympiji. Treći album Live in Brussels '19, sniman od 8. do 9. listopada 2019. u Ancienne Belgiqueu, objavljen je 15. siječnja. Zarada od prodaje svih tih albuma poimence je donirana organizacijama Animals Australia, Wildlife Victoria i Wires Wildlife Rescue.